smcproject/ml-wiki-sentences huggingface dataset:
മറ്റ് പദവികൾ പ്രസിഡൻറ്, അപ്പോളോ ടയേഴ്സ് യൂണിയൻ, ഐ.എൻ.ടി.യു.സി, ടൂറിസം വികസന സഹകരണ സൊസൈറ്റി സംസ്ഥാന പ്രസിഡൻ്റ്, വില്ലേജ് യൂത്ത് ക്ലബ് അസോസിയേഷൻ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 ഒല്ലൂർ നിയമസഭാമണ്ഡലം എം.പി. വിൻസെന്റ് കോൺഗ്രസ് (ഐ.) , യു.ഡി.എഫ്. രാജാജി മാത്യു തോമസ് സി.പി.ഐ. , എൽ.ഡി.എഫ്. അവലംബം
എം.പി. ബാലഗോപാൽ ഇംഗ്ലീഷ് വിലാസം https://ml.wikipedia.org/wiki/M.
P._Balagopal
മലയാളസാഹിത്യകാരനായ എം.പി. ബാലഗോപാൽ 1923-ൽ വടകരയിലാണ് ജനിച്ചത്.
അഭിഭാഷകൻ, പത്രപ്രവർത്തകൻ, രാഷ്ട്രീയ പ്രവർത്തകൻ എന്നീ നിലകളിൽ പ്രവർത്തിച്ചിരുന്നു.
വി.വി. സുലോചനയമ്മയെയാണ് വിവാഹം കഴിച്ചത്.
1980 ഒക്‌ടോബറിൽ ഇദ്ദേഹം അന്തരിച്ചു.
1981-ൽ രചയിതാവിന്റെ മരണാനന്തരം വേറാക്കൂറ് എന്ന കൃതിക്ക് കേരള സാഹിത്യ അക്കാദമി പുരസ്‌കാരം ലഭിച്ചു .
പുറത്തേയ്ക്കുള്ള കണ്ണികൾ അവലംബം
എം.പി. മന്മഥൻ ഇംഗ്ലീഷ് വിലാസം https://ml.wikipedia.org/wiki/M.
P._Manmadan
പ്രസിദ്ധനായ ഗാന്ധിയനും വിദ്യാഭ്യാസവിചക്ഷണനും സർവോദയ നേതാവുമായിരുന്നു എം.പി. മന്മഥൻ (ജീവിതകാലം : 01 MAY1914  TO 15 ആഗസ്റ്റ് 1994).
ടി.കെ.നാരായണപിളളയുടെയും ശാരദാമ്മയുടെയും മകനായി ജനിച്ചു.
ആലുവ യു.സി.കോളജിൽനിന്ന്‌ ബി.എയും പ്രൈവറ്റായി പഠിച്ച്‌ എം.എയും ജയിച്ചു.
മുവാറ്റുപുഴയിൽ എൻ.എസ്‌.
എസ്‌ ഹൈസ്‌കൂളിൽ അദ്ധ്യാപകനായി ഔദ്യോഗികജീവിതം ആരംഭിച്ചു.
പിന്നീട്‌ കോളജ്‌ പ്രൊഫസറും പ്രിൻസിപ്പലുമായി ജോലി നോക്കി.
തിരുവനന്തപുരം എം.ജി.കോളജിന്റെ പ്രിൻസിപ്പലായിരിക്കേ ജോലിയിൽനിന്നു രാജിവച്ചു.
കരയോഗം രജിസ്‌ട്രാറായും സെക്രട്ടറിയായും സേവനമനുഷ്‌ഠിച്ചിട്ടുണ്ട്‌.
സർവോദയമണ്ഡലത്തിലും ഭൂദാനയജ്‌ഞ്ഞത്തിലും പ്രവർത്തിച്ചു.
അടിയന്തരാവസ്ഥക്കാലത്ത് ഏഴുമാസം ജയിൽവാസം അനുഷ്ഠിച്ചു.
കാഥികനും മതപ്രഭാഷകനുമായി ഖ്യാതി നേടി.
യാചകൻ എന്ന സിനിമയിലും അഭിനയിച്ചു.
മുഴുവൻസമയ മദ്യവിരുദ്ധ പ്രവർത്തകനായിരുന്നു.
കേരള മദ്യനിരോധന സമിതി പ്രസിഡന്റും.
കൃതികൾ കേളപ്പൻ സ്‌മൃതിദർപ്പണം പുരസ്കാരം
1983-ൽ പ്രണവാനന്ദ സമാധാനസമ്മാനം കിട്ടി.
കേളപ്പൻ എന്ന ജീവചരിത്ര ഗ്രന്ഥത്തിന്‌ കേരള സാഹിത്യഅക്കാദമി അവാർഡ്‌ (1987) ലഭിച്ചു.
സ്‌മൃതിദർപ്പണത്തിന്‌ ആദ്യത്തെ പ്രൊഫ.പി.വി. ഉലഹന്നാൻമാപ്പിള അവാർഡും.
അവലംബം ↑ പുറത്തേക്കുള്ള കണ്ണികൾ തമസ്‌കരിക്കപ്പെട്ട കർമയോഗി - എം. മനോഹരൻ Archived 2014-08-17 at the Wayback Machine .
മലയാളസംഗീതം.
എം.പി. ലക്ഷ്മി ഇംഗ്ലീഷ് വിലാസം https://ml.wikipedia.org/wiki/M.
P._Lakshmy
മുടിയാട്ടം , പരിചമുട്ട് കലാകാരിയാണ് എം.പി. ലക്ഷ്മി .
2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
ആലപ്പുഴ പുതുപ്പള്ളി സ്വദേശിയാണ്.
നാടൻ കലാസംഘം നടത്തിയിരുന്ന ബന്ധു വെട്ടിയാർ പ്രേംനാഥും കളരി അഭ്യാസിയായ പിതാവ് സുകുമാരനുമാണു ലക്ഷ്മിയിലെ കലാകാരിയെ വളർത്തിയത്.
പതിനാലാം വയസ്സിലായിരുന്നു മുടിയാട്ട അരങ്ങേറ്റം.
പിതാവിൽ നിന്നു പരിചമുട്ടിൽ പ്രാവിണ്യംനേടുകയും ചെയ്തു.
വിഷഭൂമി എന്ന സിനിമയ്ക്കു വേണ്ടി ശംഖുമുഖം കടപ്പുറത്ത് രാഗിണി, പത്മിനി എന്നിവർക്കൊപ്പം മുടിയാട്ടം നടത്തി.
നൃത്തരംഗത്ത് അറിയപ്പെട്ടിരുന്ന പുതുപ്പള്ളി കാർത്തികേയനായിരുന്നു ഭർത്താവ്.
കാർത്തികേയന്റെ ഓച്ചിറ നൃത്തസംഘത്തിന്റെ ബാലേകളിൽ പുരാണകഥാപാത്രങ്ങൾ അവതരിപ്പിച്ചു.
പുരസ്കാരങ്ങൾ 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം അവലംബം ↑ https://archive.today/20141219052120/http://www.manoramaonline.com/cgi-bin/MMOnline.dll/portal/localContentView.do?tabId=16 contentId=18101001 district=Alapuzha programId=1079897624 BV_ID=@@@ മനോരമ ഓൺലൈൻ
എം.പി. രാമചന്ദ്രൻ
ഒരു മലയാളസിനിമാനിർമ്മാതാവാണ് എം. പി. രാമചന്ദ്രൻ .
1973 മുതൽ 1990 വരെയുള്ള കാലഘട്ടത്തിലായി 13 ചലച്ചിത്രങ്ങൾ രാമചന്ദ്രൻ നിർമ്മിച്ചിട്ടുണ്ട്.
രാമചന്ദ്രൻ നിർമ്മിച്ച ചിത്രങ്ങൾ ക്ര.
ചിത്രം വർഷം സംവിധാനം 1 ഉർവ്വശിഭാരതി 1973 തിക്കുറിശ്ശി സുകുമാരൻ നായർ 2 ഉത്സവം 1975 ഐ.വി. ശശി 3 അതിഥി 1975 കെ.പി. കുമാരൻ 4 ആലിംഗനം 1976 ഐ.വി. ശശി 5 അനുഭവം 1976 ഐ.വി. ശശി 6 അംഗീകാരം 1977 ഐ.വി. ശശി 7 അവളുടെ രാവുകൾ 1978 ഐ.വി. ശശി 8 ആറാട്ട് 1978 ഐ.വി. ശശി 9 ഇണ 1982 ഐ.വി. ശശി 10 അടുത്തടുത്ത് 1975 സത്യൻ അന്തിക്കാട് 11 അപ്പുണ്ണി 1984 സത്യൻ അന്തിക്കാട് 12 ലക്ഷ്മണരേഖ 1984 ഐ.വി. ശശി 13 സുന്ദരിമാരെ സൂക്ഷിക്കുക 1990 കെ. നാരായണൻ
അവലംബം ↑ http://malayalasangeetham.info/displayProfile.php?category=producer artist=MP%20Ramachandran
എം.പി. ബഷീർ ഈ ലേഖനമോ അഥവാ ഈ ലേഖന ഭാഗമോ ഒരു പക്ഷേ മറ്റേതെങ്കിലും സ്രോതസ്സിൽ നിന്നും പകർത്തി എഴുതിയതാകാം അങ്ങനെയെങ്കിൽ ഇത് വിക്കിപീഡിയയുടെ പകർപ്പവകാശ നയങ്ങൾക്ക് എതിരാണ് .
സ്വതന്ത്ര പകർപ്പവകാശമില്ലാത്ത എല്ലാ https://www.reporter.live/news/2020/09/21/605519.html ( Duplication Detector report · CopyVios ) നീക്കംചെയ്തോ അല്ലെങ്കിൽ  സ്വന്ത്രപകർപ്പവകാശ നിബന്ധനയുള്ള ഉള്ളടക്കമാണെങ്കിൽ അതിന് മതിയായ കടപ്പാട് രേഖപ്പെടുത്തിയോ ഈ ലേഖനം തിരുത്തി ഉറവിടം അവലോകനം ചെയ്ത് പരിഹരിക്കുക, അല്ലാത്ത പക്ഷം ഈ താൾ നീക്കം ചെയ്യാൻ നിർദ്ദേശിക്കുക.
( ഒക്ടോബർ 2020 ) ഇംഗ്ലീഷ് വിലാസം https://ml.wikipedia.org/wiki/M.
P._Basheer
കേരളത്തിലെ മാധ്യമപ്രവർത്തകരിലൊരാളാണ് എം.പി ബഷീർ .
നിലവിൽ റിപ്പോർട്ടർ ടിവിയുടെ എഡിറ്റർ ചുമതലയിൽ പ്രവർത്തിക്കുന്നു.
25 വർഷമായി മാധ്യമപ്രവർത്തനരംഗത്ത് സജീവമാണ് ബഷീർ.
ഇംഗ്ലീഷിലും മലയാളത്തിലുമായി പത്തിലധികം മാധ്യമസ്ഥാപനങ്ങളിൽ പ്രവർത്തിച്ചിട്ടുണ്ട്.
പത്രപ്രവർത്തകൻ എം.പി. ബഷീർ പത്രപ്രവർത്തന ജീവിതം
കൈരളി ടിവി , ഡെക്കാൻ ഹെറാൾഡ്, യുഎൻഐ, മാധ്യമം എന്നിവിടങ്ങളിൽ പ്രവർത്തിച്ചിട്ടുണ്ട്.
മലയാളത്തിലെ ആദ്യ സമ്പൂർണ വാർത്താചാനലായ ഇന്ത്യാവിഷൻ 2003ൽ തുടങ്ങിയപ്പോൾ സ്ഥാപക പത്രാധിപ സമിതി അംഗമായിരുന്നു.
2010 മുതൽ 2014 വരെ ഇന്ത്യാവിഷന്റെ എക്സിക്യൂട്ടീവ് എഡിറ്ററായി പ്രവർത്തിച്ചു.
കേരളത്തിലെ ഡിജിറ്റൽ മാധ്യമരംഗത്തെ ആദ്യകാല സ്വതന്ത്രസംരഭങ്ങളിലൊന്നായ സൗത്ത് ലൈവിന്റെ സഹസ്ഥാപകനും എഡിറ്ററുമായിരുന്നു അദ്ദേഹം.
മൂന്നാറിലെ ഭൂമി കയ്യേറ്റം, ഐസ്‌ക്രീം പാർലർ കേസ് , സി പി ഐ എമ്മി ലെ വിഭാഗീയത, എൻഡോസൾഫാൻ ദുരിതബാധിതരുടെ പ്രശ്നങ്ങൾ, ടൈറ്റാനിയം അഴിമതിക്കേസ് , കേരളത്തിലെ ആശുപത്രികൾ കേന്ദ്രീകരിച്ച് നടന്ന മരുന്ന് പരീക്ഷണങ്ങൾ തുടങ്ങിയ കഴിഞ്ഞ രണ്ട് പതിറ്റാണ്ടിനിടെ രാഷ്ട്രീയ കേരളത്തിൽ ശ്രദ്ധേയമായ വാർത്തകൾ ജനങ്ങളിലേക്കെത്തിക്കുന്നതിൽ പങ്കുവഹിച്ചു.
ഐസ്‌ക്രീം പാർലർ കേസ്സുമായി ബന്ധപ്പെട്ട എം.പി ബഷീറിന്റെ റിപ്പോർട്ടുകളെത്തുടർന്ന് കേരളത്തിൽ വലിയ രാഷ്ട്രീയ കോളിളക്കങ്ങൾ സംഭവിച്ചിരുന്നു.
ഒടുവിൽ കേസ്സിൽ കുറ്റാരോപിതനായ മുസ്ലിം ലീഗ് നേതാവ് പി.കെ കുഞ്ഞാലിക്കുട്ടിക്ക് അദ്ദേഹത്തിന്റെ മന്ത്രിസ്ഥാനം രാജി വെയ്‌ക്കേണ്ടി വന്നു.
1998ൽ മികച്ച ഇംഗ്ലീഷ് റിപ്പോർട്ടിങ്ങിനുള്ള തിരുവനന്തപുരം പ്രസ് ക്ലബ്ബിന്റെ വി കൃഷ്ണമൂർത്തി അവാർഡ് നേടി.
1999ൽ കർണാടകയിലെ കരിങ്കൽ ക്വാറികളിൽ ദളിത് തൊഴിലാളികളെ ചങ്ങലയ്ക്കിട്ട് അടിമപ്പണി ചെയ്യിക്കുന്നത് പുറംലോകത്തെ അറിയിച്ചു.
ക്വാറി മുതലാളികളുടെ മനുഷ്യാവകാശ ചൂഷണം പുറത്തുകൊണ്ടുവന്ന ഈ റിപ്പോർട്ടിന് ഹ്യൂമൻ റൈറ്റ്സ് വാച്ചിന്റെ 'റൈറ്റ്സ് റിപ്പോർട്ടർ അവാർഡ്' ലഭിച്ചു.
ഡെക്കാൻ ഹെറാൾഡിൽ പ്രസിദ്ധീകരിച്ച 'യങ് ഗ്രാൻഡ് മദേഴ്സ് ഓഫ് മലപ്പുറം' എന്ന വാർത്താ പരമ്പര നാഷണൽ ഫൗണ്ടേഷൻ ഫോർ ഇന്ത്യയുടെ (എൻഎഫ്ഐ) മാധ്യമ ഫെല്ലോഷിപ്പിന് അർഹമായി.
കേരളത്തിലെ ടെലിവിഷൻ ചാനലുകളുടെ ഉള്ളടക്കത്തെകുറിച്ചുള്ള പഠനത്തിന് 'എഡിറ്റർ പ്രേം ഭാട്ടിയ' സ്മാരക ഫെല്ലോഷിപ്പ്' കരസ്ഥമാക്കി.
കേരളത്തിലെ ആദിവാസി മേഖലയിലെ ആരോഗ്യപ്രശ്നങ്ങളെക്കുറിച്ചുള്ള പഠനത്തിന് 'പാനോസ് സൗത്ത് ഏഷ്യ ഫെല്ലോഷിപ്പ്' ലഭിച്ചിട്ടുണ്ട്.
കുറിയേടത്ത് താത്രിയുടെ സ്മാർത്ത വിചാരത്തിന്റെ നൂറാം വർഷത്തിൽ കേരളത്തിലെ 'ലൈംഗീക വിചാരണ'കളേക്കുറിച്ച് ഡിസി ബുക്സ് പ്രസിദ്ധീകരിച്ച 'മൂന്ന് കുറ്റവിചാരണകൾ' എന്ന പുസ്തകത്തിന്റെ രചയിതാവാണ്.
കേരള പ്രസ് അക്കാദമി പൂർവ്വ വിദ്യാർത്ഥിയാണ്.
കരിഞ്ചെമ്പൻ പാറ്റപിടിയൻ ഇംഗ്ലീഷ് വിലാസം https://ml.wikipedia.org/wiki/Black-and-orange_flycatcher
കരിഞ്ചെമ്പൻ പാറ്റപിടിയന്റെ ഇംഗ്ലീഷിലെ പേര് black-and-orange flycatcher എന്നാണ്.
ശാസ്ത്രീയ നാമം Ficedula nigrorufa എന്നുമാണ്.
മദ്ധ്യ- ദക്ഷിണ പശ്ചിമഘട്ടത്തിലേയും നീലഗിരി , പഴനി കുന്നുകളിലേയും തദ്ദേശീയ ഇനമാണ്.
Ficedula പാറ്റപിടിയന്മാരുടെ മുകൾവശത്തിന് ചെമ്പിച്ച നിറമാണ്.
പശ്ചിമഘട്ടത്തിന്റെ ഉയരമുള്ള ഭാഗങ്ങളിൽ കാണുന്നു.
പൂവന് കറുത്ത തലയും കറുത്ത ചിറകുകളും ആണുള്ളത്.
പിടയ്ക്ക് കറുപ്പിനു പകരം കടുത്ത തവിട്ടു നിറമാണ്.
മറ്റൊരിനം കുന്ദ്രേമുഖ്  ദേശീയോദ്യനം, ബബബുദൻ കുന്നുകൾ, അസാമ്പു കുന്നുകളുടെ താഴ്വാരം എന്നിവിടങ്ങളിലും കാണുന്നു.
Some old records of the species from Maharashtra and Sri Lanka have been considered dubious.
പ്രജനനം കൂജനം
മാർച്ച് മുതൽ മേയ് വരെയാണ് പ്രജനനകാലം.
2 മീറ്റരിൽ താഴെ ഉയരത്തിൽ പറന്ന് പ്രാണികളെ പിടിക്കുന്നു.t ) നിലത്തുനിന്നും പ്രാണികളെ പിടിക്കാറുണ്ട്.
അതിർത്തി വർഷം മുഴുവനും ഇണകൾ സംരക്ഷിക്കും.
ശത്രുവിനെ നേരിടുന്നത് പൂവനാണ്.
പിട സഹായിക്കുകയും ചെയ്യും.
കൂട് പിടയാണ് ഉണ്ടാക്കുന്നത്.
ചാരനിറമുള്ള 2 മുട്ടകൾ ഇടും.
അവലംബം Ficedula nigrorufa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Khan,MAR (1977) Ecology and Behaviour of the Black-and-Orange Flycatcher Muscicapa nigrorufa .
Ph.D. Thesis, Bombay University, Bombay.
കരിഞ്ചോര ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Diospyros_nilagirica
കരിന്തുവര എന്നും അറിയപ്പെടുന്ന കരിഞ്ചോര പശ്ചിമഘട്ടതദ്ദേശവാസിയായ ഒരു വൃക്ഷമാണ്.
( ശാസ്ത്രീയനാമം : Diospyros nilagirica ) .
800 മുതൽ 1600 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.
അവലംബം പുറത്തേക്കുള്ള കണ്ണികൾ ഒരു ചിത്രം കാണുന്ന ഇടങ്ങൾ, കൂടുതൽ വിവരങ്ങൾ വിക്കിസ്പീഷിസിൽ Diospyros nilagirica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros nilagirica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിനിലം
കേരളത്തിന്റെ തീരപ്രദേശങ്ങളിൽ അടുത്തകാലം വരെ കൃഷിയോഗ്യമല്ലാതെ, സമുദ്രനിരപ്പിലും താഴെ കിടന്നിരുന്ന പാടങ്ങളാണ് കരിനിലങ്ങൾ എന്ന് അറിയപ്പെടുന്നത്.
ഇവിടത്തെ മണ്ണ് ഭാരം കുറഞ്ഞ, പുളിരസമുള്ള, കറുത്തനിറത്തിലുള്ളതാണ്.
ഇവിടെ ഒന്നൊന്നര മീറ്റർ ആഴത്തിൽ.
ജീർണ്ണിച്ച സസ്യാവശിഷ്ടങ്ങൾ കിടപ്പുണ്ട്.
ഇവ പുറപ്പെടുവിക്കുന്ന വിഷാംശമുള്ള അമ്ലങ്ങളാണ് ഈ മണ്ണിനെ കൃഷിക്ക് ഉപയുക്തമല്ലാതെയാക്കുന്നത്.
വേനൽക്കാലത്തു വരണ്ടുകിടക്കുന്ന ഈ മണ്ണിലെ സുഷിരങ്ങളിലൂടെ മുകളിലെത്തുന്ന ലവണങ്ങൾ മണ്ണിനെ വിഷാംശമുള്ളതാക്കുന്നു.
കേരളത്തിൽ 1.2 ലക്ഷം ഹെക്ടർ കരിനിലമുണ്ട്.
ധാരാളം ശുദ്ധജലം കടത്തിവിട്ട് വിഷാംശം ഒഴുക്കിക്കളഞ്ഞശേഷം ഇപ്പോൾ ഭൂരിഭാഗം കരിനിലങ്ങളിലും നെൽക്കൃഷി നടത്തുന്നുണ്ട്.
ഇടവപ്പാതിയിലെ വെള്ളപ്പൊക്കം കഴിഞ്ഞയുടനെയാണ് കൃഷി തുടങ്ങുക.
കരിഞ്ചെമ്പൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Prodasineura_verticalis
Prodasineura verticalis male from koottanad Palakkad Kerala Prodasineura verticalis male from koottanad Palakkad Kerala
കറുത്ത നിറമാർന്ന ശരീരത്തിൽ ചുവന്ന വരകളുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് കരിഞ്ചെമ്പൻ മുളവാലൻ ( ശാസ്ത്രീയനാമം : Prodasineura verticalis ) .
വനങ്ങളിൽ മാത്രമല്ല നാട്ടിൻ പുറങ്ങളിലും ഇവ സാധാരണമാണ്.
തലയും മുഖവും ഉരസ്സും ഉദരവുമെല്ലാം തിളങ്ങുന്ന കറുപ്പ് നിറമാണ്.
കറുപ്പ് കലർന്ന ചുവന്ന കണ്ണകളുടെ കീഴ്ഭാഗം മങ്ങിയതാണ്.
ഉരസ്സിന്റെ വശങ്ങളിലായി കാണുന്ന രണ്ടു വരകളിൽ മുകളിലേത് ചുവപ്പും താഴത്തേത് മഞ്ഞയുമാണ്.
ഉദരത്തിന്റെ മൂന്നു മുതൽ ഏഴുവരെയുള്ള ഖണ്ഡങ്ങൾക്കിടയിൽ ഇളം മഞ്ഞ വളയങ്ങളുണ്ട്.
കണ്ണുകളുടെ മുൻഭാഗം തവിട്ടു കലർന്ന ചുവപ്പും കീഴ് ഭാഗം മങ്ങിയ ഇളം നീല നിറവും അതിലൂടെ ഒരു കറുത്ത വളയവുമുണ്ട്.
തലയുടെ മുൻവശത്തുകൂടി ഇളം മഞ്ഞ വര കണ്ണുകൾ തമ്മിൽ ബന്ധിപ്പിക്കുന്നു.
തലയും ഉരസ്സും ഉദരവും കറുപ്പു നിറമാണ്.
ഉരസ്സിൽ ഇളം മഞ്ഞ വരയുണ്ട്.
സാധാരണ ഇവ വിശ്രമിക്കുന്നത് ഇലകളിലും ഉണങ്ങിയ ചില്ലകളിലും ജലാശയത്തിലേയ്ക്ക് ചാഞ്ഞു കിടക്കുന്ന ഇലകളിലുമാണ്.
പെൺതുമ്പികൾ ജലാശയത്തിൽ നിന്നകലെയാണ് സാധാരണ കാണുക.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ കരിഞ്ചെമ്പൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കരിഞ്ചെമ്പൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കരിനാ ഗാൽവസ്
കരിന ഗാൽവസ് (ജനനം : ജൂലൈ 7, 1964) ഒരു ഇക്വഡോറിയൻ അമേരിക്കൻ കവിയാണ്.
1964 ജൂലൈ 7 ന് ഇക്വഡോറിലെ ഗ്വായക്വിലിൽ ജനിച്ചു.
1985 മുതൽ 2010 വരെയുള്ള കാലത്ത് ഐക്യനാടുകളിലെ കാലിഫോർണിയയിലാണ് താമസിച്ചിരുന്നത്.
2012 മുതൽ ഇക്വഡോറിൽ താമസിക്കുകയും വ്യാപകമായി ലോകസഞ്ചാരം നടത്തുകയും ചെയ്യുന്നു.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് http://www.poetasdelmundo.com
കരിനിഴൽ ഇംഗ്ലീഷ് വിലാസം https://ml.wikipedia.org/wiki/Karinizhal
ശക്തി പ്രൊഡക്ഷന്റെ ബാനറിൽ കൊവൈ രാമസ്വാമി നിർമിച്ച മലയാളചലച്ചിത്രമാണ് കരിനിഴൽ .
സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ഏപ്രിൽ 14-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ സത്യൻ ഷീല സുകുമാരി കവിയൂർ പൊന്നമ്മ അടൂർ ഭാസി വില്ല്യം തോമസ് ആലുംമൂടൻ കെ.പി. ഉമ്മർ പിന്നണിഗായകർ കെ.ജെ. യേശുദാസ് പി. സുശീല പി. മാധുരി അണിയറയിൽ സംവിധാനം - ജെ.ഡി. തോട്ടാൻ നിർമ്മാണം - കോവൈ രാമസ്വാമി ബാനർ - ശക്തി പ്രൊഡക്ഷൻസ് കഥ - പി. മാധവ് തിരക്കഥ, സംഭാഷണം - പാറപ്പുറത്ത് ഗാനരചന - വയലാർ രാമവർമ്മ സംഗീതം - ജി. ദേവരാജൻ ഛയഗ്രഹണം - പി രാമസ്വാമി ചിത്രസംയോജനം - വി.പി. കൃഷ്ണൻ കലാസംവിധാനം - എ.എസ്. നാഗരാജൻ.
ഗാനം ആലാപനം 1 അഭിനന്ദനം പി സുശീല 2 വല്ലഭൻ പ്രാണവല്ലഭൻ മാധുരി 3 വെണ്ണക്കല്ലു കൊണ്ടല്ല കെ ജെ യേശുദാസ് 4 കാമാക്ഷീ കെ ജെ യേശുദാസ് 5 നിറകുടം തുളുമ്പീ കെ ജെ യേശുദാസ് അവലംബം പുറത്തേക്കുള്ള് കണ്ണികൾ ഇന്റെനെറ്റ് മൂവി ഡേറ്റാ ബേസിൽ നിന്ന് കരിനിഴൽ
കരിഞ്ഞിക്കട ഇംഗ്ലീഷ് വിലാസം https://ml.wikipedia.org/wiki/Epiprinus_mallotiformis
1200 മീറ്റർ വരെ ഉയരമുള്ള സ്ഥലങ്ങളിലുള്ള നിത്യഹരിതവനങ്ങളിൽ കാണുന്ന ഒരു ചെറിയ വൃക്ഷമാണ് കരിഞ്ഞിക്കട .
( ശാസ്ത്രീയനാമം : Epiprinus mallotiformis ) .
12 മീറ്റർ വരെ ഉയരം വയ്ക്കും .
തെക്കെപശ്ചിമഘട്ടതദ്ദേശവാസിയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Epiprinus mallotiformis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Epiprinus mallotiformis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിനിലത്തൻ ഇംഗ്ലീഷ് വിലാസം https://ml.wikipedia.org/wiki/Diplacodes_lefebvrii
കേരളത്തിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് കരിനിലത്തൻ ( ശാസ്ത്രീയനാമം : Diplacodes lefebvrii ) .
ആഫ്രിക്കയിലും ഏഷ്യയിലെ മിക്കരാജ്യങ്ങളിലും യൂറോപ്പിലെ ചില ഭാഗങ്ങളിലും ഇവയെ കാണാറുണ്ട്.
ഒരുവിധം എല്ലാ ശുദ്ധജലാശയങ്ങളിലും ഇവയെ കാണാം .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Diplacodes lefebvrii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diplacodes lefebvrii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിനീലക്കടുവ ഇംഗ്ലീഷ് വിലാസം https://ml.wikipedia.org/wiki/Tirumala_septentrionis
ദേശാടനത്തിന് പേര് കേട്ട ഒരു പൂമ്പാറ്റയാണ് കരിനീലക്കടുവ ( Tirumala septentrionis ).
കൂട്ടമായിട്ടാണ് ഇവ ദേശാടനം നടത്തുക.
ആയിരക്കണക്കിനുള്ള ശലഭങ്ങളുടെ കൂട്ടമായിട്ടാണ് ഇവ പറന്ന് പോകുക.
വയനാട് , പറമ്പികുളം തുടങ്ങിയ ഇടങ്ങളിൽ കരിനീലക്കടുവയുടെ ദേശാടനം നിരീക്ഷിക്കപ്പെട്ടിട്ടുണ്ട്.
ശരീരപ്രകൃതി കരിനീലക്കടുവ
ഇരുണ്ട ചിറകിൽ നീലപ്പുള്ളികളും വരകളും കാണാം.
നീലക്കടുവയോട് സാദൃശ്യമുള്ള പൂമ്പാറ്റയാണിത്.
കരിനീലക്കടുവയുടെ ചിറകിലെ വരകൾ ഇരുണ്ടതും കൂടുതൽ ഇടുങ്ങിയതുമാണ്.
പിൻചിറകിൽ രണ്ട് വരകൾ ചേർന്നുണ്ടാകുന്ന ഒരു Y ആകൃതി ഈ ശലഭത്തിന്റെ സവിശേഷതയാണ്.
Yയുടെ കവരങ്ങൾ തമ്മിൽ നന്നായി അകന്നിരിയ്ക്കും.
നീലകടുവയിൽ ഈ കവരങ്ങൾ അടുത്തിരിയ്ക്കും.
നീലക്കടുവയുടെ ചിറകിൽ കാണുന്ന സുവർണ്ണച്ഛായ കരിനീലക്കടുവയിൽ കാണില്ല.
വനാന്തരങ്ങളാണ് കരിനീലക്കടുവയുടെ ഇഷ്ട താവളങ്ങൾ.
എന്നിരുന്നാലും വനങ്ങളോട് ചേർന്ന പ്രദേശങ്ങളിലും ഇവയെ കാണാറുണ്ട്.
വലിയ കൂട്ടങ്ങളായി ദേശാടനം നടത്തുന്ന സ്വഭാവം ഇവയ്ക്കുണ്ട്.
ചില കൂട്ടങ്ങളിൽ നീലക്കടുവ , എരിക്കുതുപ്പി , മലബാർ റാവൺ തുടങ്ങിയ ശലഭങ്ങളേയും കാണാറുണ്ട്.
കന്നിമഴ പെയ്ത ഉടനെയാണ് ദേശാടനത്തിന് പുറപ്പെടുക.
ദേശാടനത്തിനുള്ള കാരണങ്ങളെകുറിച്ച് കൃത്യമായ വിവരങ്ങൾ ലഭ്യമല്ല.
വട്ടക്കാക്കക്കൊടി എന്ന വള്ളിച്ചെടിയുടെ ഇലകൾ ഭക്ഷിച്ചാണ് ലാർവകൾ വളരുന്നത്.
പുന്തേനുണ്ണാൻ വളരെ താല്പര്യമുള്ള പൂമ്പാറ്റയാണ്.
അരിപ്പൂച്ചെടി , കൃഷ്ണകിരീടം , ചിരപ്പൂച്ചെടി തുടങ്ങിയ സസ്യങ്ങളിൽ നിന്ന് തേൻ നുകരാറുണ്ട്.
പതുക്കെയാണ് കരിനീലക്കടുവയുടെ പറക്കൽ.
കിലുക്കിച്ചെടി , കാട്ടപ്പ തുടങ്ങിയ സസ്യങ്ങളിൽ ഇവ കൂട്ടത്തോടെ വന്നിരുന്ന് ലവണം നുണയാറുണ്ട്.
പുഴയോരത്തെ നനഞ്ഞ മണ്ണിൽനിന്നും ലവണം നുണയുന്ന ശീലമുണ്ട്.
വട്ടുവള്ളി , വട്ടക്കാക്കക്കൊടി , തുടങ്ങിയ സസ്യങ്ങളിലാണ് കരിനീലക്കടുവ മുട്ടയിടുക.
മുട്ട ഒരു ചില്ലുകുടം കമഴ്ത്തിവെച്ചടുപോലെയിരിക്കും.
ശലഭപ്പുഴുവിന് പഴുതാരയുടെ ആകൃതിയാണ്.
ഇരുണ്ട ദേഹത്ത് കറുപ്പും വെളുപ്പും നിറത്തിൽ നെടുകെയുള്ള വരകൾ കാണാം.
പുഴുപ്പൊതി ഇളം പച്ച നിറമാണ്.
പുഴുപ്പൊതിയിൽ അങ്ങിങ്ങായി സുവർണ്ണപുള്ളികൾ കാണാനാകും.
മുട്ട ശലഭപ്പുഴു പുഴുപ്പൊതി പ്രായപൂർത്തിയായ ശലഭം അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)-ഡോ.
അബ്ദുള്ള പാലേരി പുറം കണ്ണികൾ Tirumala_septentrionis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ.എം. മാത്തുള്ള മാപ്പിള ഇംഗ്ലീഷ് വിലാസം https://ml.wikipedia.org/wiki/K.
M._Mathulla_Mappila
കണ്ടത്തിൽ വറുഗീസ് മാപ്പിളയ്ക്കും , കെ.എം. മാമ്മൻ മാപ്പിളയ്ക്കും ശേഷം ഭാഷാപോഷിണി മാസികയുടെ ഉടമസ്ഥനും പത്രാധിപരുമായിരുന്നു കെ.എം. മാത്തുള്ള മാപ്പിള .1932 മുതൽ ആണ് അദ്ദേഹം ഈ മാസികയുടെ പത്രാധിപത്യം വഹിച്ചത്.
പത്രപ്രവർത്തകരുടെ  പരിശീലനവും തൊഴിൽ രംഗം മെച്ചപ്പെടുത്തുന്നതുമായി ബന്ധപ്പെട്ട് ധാരാളം ലേഖനങ്ങൾ അദ്ദേഹം ഭാഷാപോഷിണിയിൽ പ്രസിദ്ധീകരിയ്ക്കുകയുണ്ടായി.
മാത്തുള്ള മാപ്പിളയ്ക്കു രാഷ്ട്രം പദ്മശ്രീ ബഹുമതി നൽകുകയുണ്ടായി.
കൃതികൾ ഇന്ത്യയിലെ പാഴ്സികൾ അവലംബം
കെ.എം. മാണി സെന്റർ ഫോർ ബജറ്റ് സ്റ്റഡീസ്, കൊച്ചി ഇംഗ്ലീഷ് വിലാസം https://ml.wikipedia.org/wiki/K.
M._Mani_centre_for_budget_studies,_Kochi
ബജറ്റുകളെക്കുറിച്ച് പഠിക്കാനായി കേരള സർക്കാർ ആരംഭിക്കുന്ന സ്ഥാപനമാണ് കെ.എം. മാണി സെന്റർ ഫോർ ബജറ്റ് സ്റ്റഡീസ്.
കൊച്ചി ശാസ്ത്ര സാങ്കേതിക സർവകലാശാലയിലാണ് കേന്ദ്രം പ്രവർത്തിക്കുന്നത്.
കേന്ദ്ര, സംസ്ഥാന സർക്കാറുകളുടെയും തദ്ദേശസ്ഥാപനങ്ങളുടെയും ബജറ്റുകളെക്കുറിച്ച് പഠിക്കുകയാണ് പ്രധാനലക്ഷ്യം.
കേരള നിയമ സഭയിൽ പത്ത് ബജറ്റ് അവതരിപ്പിച്ചിട്ടുള്ള ധനമന്ത്രി കെ.എം. മാണിയുടെ പേരിലാണ് സെന്റർ ആരംഭിക്കുന്നത്.
ഉദ്ദേശ്യലക്ഷ്യങ്ങൾ കേന്ദ്ര, സംസ്ഥാന സർക്കാറുകളുടെയും തദ്ദേശസ്ഥാപനങ്ങളുടെയും ബജറ്റുകളെക്കുറിച്ച് പഠിക്കുക ദേശീയ സംസ്ഥാനതലങ്ങളിലെ സാമ്പത്തികാവസ്ഥയെക്കുറിച്ച് പഠിക്കുക ബജറ്റ് രേഖകളുടെ ആർ ക്കൈവ്‌സ് സ്ഥാപിക്കുക ബജറ്റുകളെക്കുറിച്ച് ഗവേഷണങ്ങൾ നടത്തുക സംസ്ഥാനത്തിന്റെ പൊതുകടത്തെക്കുറിച്ച് പഠിക്കുക സംസ്ഥാന ബജറ്റ് ഒബ്‌സർവേറ്ററി വെബ്‌സൈറ്റ് നിർമ്മിക്കുക ബജറ്റുകളെക്കുറിച്ച് സെമിനാറുകളും ശില്പശാലകളും സംഘടിപ്പിക്കുക ബജറ്റിനെക്കുറിച്ച് പുസ്തകങ്ങൾ പ്രസിദ്ധീകരിക്കുക അവലംബം ↑ പുറം കണ്ണികൾ പഠനകേന്ദ്രം ഒരു പുതിയ ചുവടുവെപ്പ്
കെ.എം. മുൻഷി ഇംഗ്ലീഷ് വിലാസം https://ml.wikipedia.org/wiki/K.
M._Munshi
പ്രമുഖനായ ഗുജറാത്തി സാഹിത്യകാരനും  രാഷ്‌ട്രതന്ത്രജ്ഞനും ഇന്ത്യൻ ഭരണഘടനയുടെ ശില്‌പികളിലൊരാളുമാണ് കന്യാലാൽ മനേക്‌ലാൽ മുൻഷി എന്ന കെ.എം. മുൻഷി (30 ഡിസംബർ 1887 – 8 ഫെബ്രുവരി 1971).
ഗാന്ധിജിയുടെ അനുഗ്രഹത്തോടെ 1938-ൽ ഭാരതീയ വിദ്യാഭവൻ സ്‌ഥാപിച്ചു.
വിദ്യാർത്ഥിയായിരിക്കുമ്പോൾത്തന്നെ ശ്രീ അരവിന്ദന്റെ സ്വാധീനത്താൽ ഇന്ത്യൻ സ്വാതന്ത്ര്യ സമരത്തിലെ മുഖ്യ പോരാളിയായി.
അഭിഭാഷകനായിരുന്നു.
ഗാന്ധിജി, നെഹ്‌റു, ജിന്ന, തിലകൻ, ആനിബസന്റ്‌, സർദാർ പട്ടേൽ എന്നിവരുമായി അടുത്തു  പ്രവർത്തിച്ചു.
വിഭജനത്തിനുമുമ്പുള്ള ബോംബെയിലെ ആഭ്യന്തരമന്ത്രിയായിരുന്നു മുൻഷി.
സ്വാതന്ത്ര്യാനന്തരം പ്രത്യേക പ്രദേശമാകാൻ നിന്ന ഹൈദരാബാദ് നിസാമിനെ അനുനയത്തിലാക്കാൻ സർദാർ വല്ലഭ്ഭായ് പട്ടേൽ ഇദ്ദേഹത്തെയായിരുന്നു നിയോഗിച്ചത്.
കേന്ദ്രഭക്ഷ്യമന്ത്രി, ഉത്തർപ്രദേശ്‌ ഗവർണർ എന്നീ നിലകളിലും പ്രവർത്തിച്ചിട്ടുണ്ട്‌.
നോവൽ, നാടകം, സ്‌മരണ, ചരിത്രം എന്നീ വിഭാഗങ്ങളിലായി ഗുജറാത്തിയിലും ഇംഗ്ലീഷിലും അനേകം ഗ്രന്ഥങ്ങൾ രചിച്ചിട്ടുണ്ട്‌.
ഗുജറാത്തി ഭാഷയിലെ പ്രമുഖ ചരിത്ര നോവലുകളാണ് മുൻഷിയുടെ പ്രധാന സാഹിത്യ സംഭാവന.
പത്താൻ-നി-പ്രഭുത, ഗുജറാത്ത്-നോ-നാഥ്, രാജാധിരാജ് എന്ന  നോവൽ ത്രയം പ്രശസ്തമാണ്.
ജയ് സോമനാഥ്, കൃഷ്ണാവതാര, ഭഗവാൻ പരശുരാമ, തപസ്വിനി തുടങ്ങിയവയും ശ്രദ്ധേയ രചനകളാണ്.
തപസ്വിനിയിൽ മഹാത്മജിയുടെ നേതൃത്ത്വത്തിൽ നടന്ന സ്വാതന്ത്ര്യ സമരത്തിന്റെ ഇന്ത്യൻ സ്വാതന്ത്ര്യ സമരത്തിന്റെ കഥാരൂപമാണ്.
മുൻഷിയുടെ പൃഥ്വി വല്ലഭ് എന്ന നോവൽ രണ്ടു തവണ ചലച്ചിത്രമാക്കപ്പെട്ടു.
1924 ൽ മണിലാൽ ജോഷി സംവിധാനം ചെയ്ത ചിത്രം അക്കാലത്ത് വളരെ വിവാദമാവുകയുണ്ടായി.
ചിത്രത്തിലെ ലൈംഗികതയുടെയും അക്രമത്തിന്റെയും ആധിക്യം ഗാന്ധിജിയെ പ്രകോപിപ്പിച്ചു.
അദ്ദേഹം ചിത്രത്തെ നിശിതമായി വിമർശിച്ചു.
1943 ൽ സൊഹ്റാബ് മോഡി ഈ ചിത്രം വീണ്ടുമെടുക്കുകയുണ്ടായി.
ഗുജറാത്തിയിലും ഹിന്ദിയിലുമുള്ളവ മാരി കമല (1912) വെർണി വസൂലത്ത്(Verni Vasulat) (1913) (ഗണശ്യാം എന്ന തൂലികാനാമത്തിൽ എഴുതിയത്) പത്താൻ-നി-പ്രഭുത (Patanni Prabhuta) (1916) ഗുജറാത്ത്-നോ-നാഥ് (Gujaratno Nath) (1917) രാജാധിരാജ് (1918) പൃഥ്വി വല്ലഭ് (1920) സ്വപ്നദിഷ്ട(Svapnadishta)(1924) ലോപമുദ്ര (Lopamudra)(1930) ജയ് സോമനാഥ് (Jay Somanth) (1940) ഭഗവാൻ പരശുരാമ (Bhagavan Parashurama)(1946) തപസ്വിനി (1957) കൃഷ്ണാവതാര (ഏഴു വോള്യം) (1970) കോനോ വാങ്ക്(Kono vank) ലോമഹർഷിണി(Lomaharshini) ഭഗവാൻ കൗടില്യ (Bhagvan Kautilya) പ്രതിരോധ (1900) അട്ടാ കേ സ്വപ്ന (1900) ഗൗരവാ കാ പ്രതീക (1900) ഗുജറാത്ത് കേ ഗൗരവ (1900) ശിശു ഔരാ സഖി (1961) മലയാളത്തിൽ ഭീമസേനൻ സത്യഭാമ മായാമുരളി മഥുരാപുരി നാടകം ബ്രഹ്മചര്യാശ്രമം (1931) ഡോ. മധുരിക (1936) പൗരാണിക് നാടകോ കഥാതേര രചനകൾ കേത്ത്ലഖ് ലേഖോ (1926) ആധാ രസ്തേ (1943) ഇംഗ്ലീഷിൽ Gujarat and Its Literature Imperial Gujaras Bhagavad Gita and Modern Life Creative Art of Life To Badrinath Saga of Indian Sculpture The End of An Era President under Indian Constitution Warnings of History: Trends in Modern India പുരസ്കാരങ്ങൾ അവലംബം ↑ ↑ {{ cite news }} : Check date values in: | accessdate= and | date= ( help ) ↑ ↑ Open Library - Books of Kanhiyalal Munshi പുറം കണ്ണികൾ Bhartiya Vidya Bhavan's founder, K.M. Munshi Indian postage stamp on Munshi - 1988 Archived 2023-04-01 at the Wayback Machine .
Rediff.com article Prithvi Vallabh(1924):synopsis Prithvi Vallabh (1943) Kulapathi Munshi Award presented to industrialist (The Hindu, 3 Sep., 2008) http://www.harilalupadhyay.org/achievements.php Archived 2009-05-23 at the Wayback Machine .
Chandigarh Bhavan Vidyalaya best in India (The Tribune, 4 Feb., 2008) Portrait of Munshiji at Kamat.com
കെ.എം. ബിനു ഇംഗ്ലീഷ് വിലാസം https://ml.wikipedia.org/wiki/K.
_Binu
ഇന്ത്യയുടെ ഒരു രാജ്യാന്തര മധ്യദൂര ഓട്ടക്കാരനാണ് കെ. എം. ബിനു .
കേരളത്തിലെ ഇടുക്കി ജില്ലയിലെ കൊമ്പൊടിഞ്ഞാൽ കലയത്തുംകുഴി സ്വദേശി.
ഇന്ത്യൻ റെയിൽവേയിൽ ഉദ്യോഗസ്ഥൻ.
ഏഷ്യൻ ഗെയിംസിലും ഒളിമ്പിക്സിലും ഇന്ത്യയെ പ്രതിനീധകരിച്ചു.
800 മീറ്റർ 400 മീറ്റർ , റിലേ എന്നിവയാണ്‌ ബിനുവിന്റെ മത്സരയിനങ്ങൾ.
രാജ്യാന്തര കായികതാരം കെ.എം. ബീനാമോൾ സഹോദരിയാണ്‌.
ഇന്ത്യക്കുവേണ്ടി ഒരേ ഏഷ്യാഡിൽ മെഡൽ നേടുന്ന ആദ്യ സഹോദരങ്ങൾ, ഒരേ ഒളിമ്പിക്സിൽ ഇന്ത്യയെ പ്രതിനിധീകരിച്ച സഹോദരങ്ങൾ തുടങ്ങി ഒട്ടേറെ അപൂർവതകൾക്ക് ഉടമകളാണ്‌ ബിനുവും ബീനാമോളും.
ഇടുക്കി ജില്ലയിലെ കൊമ്പൊടിഞ്ഞാൽ ഗ്രാമത്തിൽ കലയത്തും കുഴി മാത്യു-മറിയക്കുട്ടി ദമ്പതികളുടെ മകൻ.
ജനനം-1980 ഡിസംബർ20ന്‌.
ചേച്ചിയുടെ പാത പിന്തുടർന്ന്‌ അത്‌ലറ്റിക്സിൽ‍ എത്തിയ ബിനു താരമായി ഉദിച്ചുയർന്നത്‌ വളരെ പെട്ടെന്നാണ്‌.
ബീനാമോളുടെ കായിക മികവ്‌ തേച്ചുമിനുക്കിയ കോച്ച്‌ പുരുഷോത്തമൻ തന്നെയായിരുന്നു ബിനുവിന്റെയും ഗുരു.
2000-മാണ്ടിൽ ബാംഗ്ളൂരിൽ നടന്ന ഫെഡറേഷൻ കപ്പിലും ചെന്നൈയിൽ നടന്ന ദേശീയ അത്‌ലറ്റിക് മീറ്റിലും 800 മീറ്ററിൽ സ്വർണം നേടി.
2002-ൽ ബാങ്കോക്കിൽ നടന്ന ഏഷ്യൻ ഗ്രാൻറ് പ്രീ മീറ്റിൽ സ്വർണവും ഹൈദരാബാദിലെ മീറ്റിൽ വെള്ളിയും നേടി.
ഇതേ വർഷം‍ ബുസാൻ ഏഷ്യൻ ഗെയിംസിൽ 800 മീറ്ററിൽ വെള്ളിമെഡൽ നേടി.
400 മീറ്ററിൽ ശ്രദ്ധ കേന്ദ്രീകരിച്ചതുമുതൽ ഈയിനത്തിൽ തുടർച്ചയായി ശ്രദ്ധേയമായ പ്രകടനം നടത്തി.
ന്യൂഡൽഹിയിൽ നടന്ന നാഷണൽ സർക്യൂട്ട്‌ മീറ്റിൽ കായികജീവിതത്തിലെ ഏറ്റവും മികച്ച പ്രകനത്തോടെയാണ്‌ ബിനു 400 മീറ്ററിൽ ഒളിമ്പിക്സ്‌ യോഗ്യത നേടിയത്‌.
45.95 സെക്കൻറാണ് യോഗ്യതാമാർക്കായി നിശ്ചയിച്ചിരുന്നത്‌.
ഫിനിഷ്‌ ചെയ്തത്‌ 45.59 സെക്കൻഡിലും.
ബീനാമോൾക്ക്‌ രാജീവ്‌ ഗാന്ധി ഖേൽരത്ന നൽകാനുള്ള കേന്ദ്ര സ്പോർടസ്‌ മന്ത്രാലയത്തിന്റെ തീരുമാനം വന്ന ദിവസം ബ്രിട്ടീഷ്‌ ബി.എം.സി. മീറ്റിൽ വെള്ളി മെഡൽ നേടിക്കൊണ്ടാണ്‌ ബിനു ആഘോഷിച്ചത്‌.
2007-ൽ അർജുനാ അവാർഡിനായി പരിഗണിക്കപ്പെട്ടു.
അവലംബം പുറത്തേക്കുള്ള കണ്ണികൾ ചിത്രവും വാർത്തയും - ദ് ഹിന്ദുവിൽ നിന്ന് Archived 2007-10-01 at the Wayback Machine .
കെ.എം. മധുസൂദനൻ ഇംഗ്ലീഷ് വിലാസം https://ml.wikipedia.org/wiki/K.
M._Madhusudanan
കേരളീയനായ ചിത്രകാരനും  ചലച്ചിത്രസംവിധായകനുമാണ് കെ.എം. മധുസൂദനൻ .
ഡൽഹി കേന്ദ്രീകരിച്ചു പ്രവർത്തിക്കുന്നു.
ആലപ്പുഴ ജില്ലയിൽ  ജനിച്ചു.
തിരുവനന്തപുരം ഫൈൻ ആർട്സ് കോളേജിലും  ബറോഡയിലും ചിത്രകല പഠിച്ചു.
കെ.പി. കൃഷ്ണകുമാറിന്റെ നേതൃത്വത്തിലുണ്ടായ റാഡിക്കൽ പ്രസ്ഥാനത്തിൽ  സജീവമായിരുന്ന മധുസൂദനൻ, കൃഷ്ണകുമാറിന്റെ ആത്മഹത്യയോടെ ചിത്രകലയിൽ നിന്ന് സിനിമയിലേക്കു തിരിഞ്ഞു.
അന്തർദേശീയപുരസ്‌കാരങ്ങൾ നേടാൻ കഴിഞ്ഞ 'സെൽഫ് പോർട്രെയ്റ്റ്' മധുസൂദനന്റെ പ്രധാനപ്പെട്ട ഡോക്യുമെന്ററികളിലൊന്നാണ്.
ബാലാമണിഅമ്മയെക്കുറിച്ചും ഒ.വി. വിജയനെക്കുറിച്ചുമൊക്കെ ഡോക്യുമെന്ററികൾ ചെയ്തിട്ടുണ്ട്.
ആദ്യ സിനിമയായ ബയോസ്‌കോപ് മൂന്ന് അന്തർദേശീയ അവാർഡുകളും അഞ്ചു സംസ്ഥാനഅവാർഡുകളും ദേശീയ അവാർഡും നേടി.
കൊച്ചി-മുസിരിസ് ബിനാലെ 2014 'ലോജിക് ഓഫ് ഡിസപ്പിയറൻസ്' എന്ന ചിത്രപരമ്പര കാണുന്നവർ
കൊച്ചി-മുസിരിസ് ബിനാലെ 2014 ൽ 'ലോജിക് ഓഫ് ഡിസപ്പിയറൻസ്' എന്ന ചിത്രപരമ്പര ആസ്പിൻവാൾ ഹൗസിൽ പ്രദർശിപ്പിച്ചിരുന്നു.
ചരിത്രപ്രാധാന്യമുള്ള ഒട്ടേറെ സംഭവങ്ങളേയും കഥാപാത്രങ്ങളേയും അണിനിരത്തി ചാർക്കോളിൽ വരച്ച 90 ചിത്രങ്ങളാണ് ഈ പ്രദർശനത്തിലുള്ളത്.
ഈ ചിത്ര പരമ്പര 2015 ലെ  56-ാമത് വെനീസ് ബിനാലെയിലേക്ക് തെരഞ്ഞെടുക്കപ്പെട്ടു.
90 ചിത്രങ്ങളുടെയും ഒറിജിനലുകൾക്കൊപ്പം 70 പുതിയവയും വെനീസ് ബിനാലെയിലുണ്ടാകും.
1921ലെ മലബാർ ലഹളയെപ്പറ്റിയുള്ളവയാണ് പുതിയ ചിത്രങ്ങൾ.
അറിയപ്പെടുന്നവരും അറിയപ്പെടാത്തവരുമായ സ്വാതന്ത്ര്യസമരസേനാനികളെപ്പറ്റിയുള്ള ഓർമകളാണിവ.
ദേശീയവാദികളെ തീവണ്ടിബോഗിക്കുള്ളിലടച്ചിടുകയും അവരിലേറെപ്പേരും മരണമടയുകയും ചെയ്ത വാഗൺ ട്രാജഡിയാണ് ഈ സൃഷ്ടികളിൽ പ്രതിഫലിക്കുക.
ഫിലിമോഗ്രാഫി ബാലാമണിഅമ്മ ഡോക്യുമെന്ററി, ഇംഗ്ലീഷ്, മലയാളം, 1997 ഒ.വി. വിജയൻ, ഇംഗ്ലീഷ്, മലയാളം, ഡോക്യുമെന്ററി, 2000 സെല്, Short Fiction, Hindi, 2001 ഹിസ്റ്ററി ഈസ് സൈലന്റ് ഫിലിം, ചെറു ചിത്രം, നിശ്ശബ്ദം, 2006 മായാബസാർ, ഡോക്യുമെന്ററി, തെലുഗു, ഇംഗ്ലീഷ്, 2006 Archived 2011-07-23 at the Wayback Machine .
റേസർ, ബ്ലഡ് ആൻഡ് അദർ ടെയ്ൽസ്, ചെറു ചിത്രം, നിശ്ശബ്ദം, 2007 Archived 2012-03-25 at the Wayback Machine .
ബയോസ്‌കോപ്, മുഴു നീള ചലച്ചിത്രം, മലയാളം, തമിഴ്, 2008 കൃതികൾ ബയോസ്‌കോപ്പ് (തിരക്കഥ) പുരസ്കാരങ്ങൾ കേരളസംസ്ഥാന ചലച്ചിത്ര ജൂറിയുടെ സംവിധായകനുള്ള പ്രത്യേക പുരസ്കാരം (2008) അവലംബം ↑ {{ cite web }} : Check date values in: | accessdate= ( help ) ↑ DETAILS OF REF
കെ.എം. ബീനാമോൾ ഇംഗ്ലീഷ് വിലാസം https://ml.wikipedia.org/wiki/K.
_Beenamol
ഇന്ത്യയുടെ മുൻ രാജ്യാന്തര കായികതാരമാണ്‌ കലയത്തും കുഴി മാത്യൂസ് ബീനമോൾ എന്ന കെ.എം. ബീനമോൾ .
പി.ടി ഉഷക്കും , ഷൈനി വിൽസണും ശേഷം ഒളിമ്പിക്സിൽ സെമി ഫൈനലിൽ എത്തിയ ഇന്ത്യൻ അത്‌ലറ്റ് ആണ്‌ ബീനമോൾ.
2002ലെ ബുസാൻ ഏഷ്യൻ ഗെയിംസിൽ രണ്ടു സ്വർണ മെഡലുകളും ഒരു വെള്ളി മെഡലും നേടി.
2000ലെയും 2004ലെയും ഒളിമ്പിക്സുകളിൽ ഇന്ത്യയെ പ്രതിനിധീകരിച്ചു.